Hun læste hos [[Peter Jerndorff]] og [[Betty Hennings]], fik sin uddannelse på Dagmarteatrets Elevskole, og debuterede på [[Dagmarteatret]] i 1911 som den lille Louison i "Den indbildt syge". Den 8. november 1912 spillede hun rollen som Line i "Vidunderbarnet". I 1914 havde hun sin filmdebut som Carl i [[Elskovsbarnet (film fra 1914)|Elskovsbarnet]]. I 1915 spillede hun Bertha i [[Statens Kurér]], og Asta i [[Det evige Had]]. I årene efter virkede hun på [[Betty Nansen Teatret|Alexandrateatret]], og på turnérede i [[Sverige]] og [[Norge]] sammen med [[Peter Malberg]] på Malberg-turnéen Danmark rundt i 1916. Samme år spillede hun Elsie i [[En Forbryders Liv og Levned]], og året efter spillede hun Jeanne i [[Fru Kristina]].
[[Fil:Ingeborg Skov 1923.jpg|thumb|Ingeborg Skov i 1923]]
Da Ingeborg Skov blev gift første gang opgav hun skuespillerkarrieren i nogle år. Dog genoptog hun skuespillet, og mellem 1920 og 1925 var hun engageret ved provinsensembler under skiftende direktører - Ove Bassøe, [[Gerda Christophersen]], Otto Jacobsen, og fra 1925 med sin fremtidige mand, [[Thorvald Larsen]]. Hun fulgte Thorvald til [[Odense Teater]], hvor hun 1927 - 1935 spillede 60 roller i vidt forskellige genrer, herunder en lang række store og fremtrædende roller i det romantiske repertoire. I løbet af sin karriere spillede hun bl.a. Agnete i "[[Elverhøj]]", Emmy i "[[Nøddebo Præstegård]]", Abigael i "Ambrosius", Puk i "[[En skærsommernatsdrøm]]" og Hedvig i "[[Vildanden]]". Det fineste cadeau fik hun for hendes samspil med [[Bodil Ipsen]] i "Mrs. Dot".
Kunst